Il-Calamatta Cuschieri Cancer Foundation ġabret is-somma ta’ €4,200 mill-mixja li saret nhar il-Ħadd minn tas-Sliema sa San Ġiljan. Il-mixja, li fiha ħadu sehem aktar minn 200 persuna, tmexxiet mill-kantant Gianluca Bezzina, li fi tmiemha, flimkien mal-band tiegħu, ta wirja. Is-somma ta’ €2,100 inġabret minn kontribuzzjonijiet ta’ €10 li taw dawk li ħadu sehem biex jieħdu T-shirt li tfakkar l-avveniment. Calamatta Cuschieri irduppjaw din is-somma. Il-fondazzjoni taħdem mill-qrib mad-Dipartiment tas-Saħħa biex tiġbor fondi ħalli tingħata l-aktar kura avvanzata lil dawk fil-bżonn. Is-Sur Alan Cushieri (lemin), direttur ta’ Calamatta Cuschieri u wieħed mill-muturi wara din il-fondazzjoni, qal li hu nkoraġġanti tara dan l-appoġġ u wiegħed li se jkomplu jsaħħu l-fond. Min irid jagħti donazzjoni lis-CC Cancer Foundation jista’ jiddepożita l-flus f’xi fergġħa tal-Bank of Valletta, kont nru BOV 400 2204 9096.